கேள்வி: சபாஷ் மீனா என்பது என்ன?
பதில்: சபாஷ் மீனா என்பது 1958 ஆம் ஆண்டு வெளிவந்த தமிழ் நகைச்சுவைத் திரைப்படமாகும். பி. ஆர். பந்துலு தயாரித்து இயக்கிய இத்திரைப்படத்தில் சிவாஜி கணேசன், பி. சரோஜாதேவி, சந்திரபாபு, மாலினி (நடிகை) ஆகியோர் முதன்மை வேடங்களில் நடித்தனர். பந்துலு, எஸ். வி. ரங்கராவ் ஆகியோர் துணைப்பாத்திரங்களில் நடித்திருந்தனர். இப்படம் 3 அக்டோபர் 1958 அன்று வெளியிடப்பட்டது. இப்படம் இந்தியில் தில் தேரா தீவானா (1962), கன்னடத்தில் அலியா கெலேயா (1971), மலையாளத்தில் சிரிக்குடுக்கா (1976) என மறு ஆக்கம் செய்யப்பட்டது.